CELEX: 62012CA0543
Language: sk
Date: 2014-09-04 00:00:00
Title: Vec C-543/12: Rozsudok Súdneho dvora (prvá komora) zo 4. septembra 2014 (návrh na začatie prejudiciálneho konania, ktorý podal Najvyšší súd Slovenskej republiky – Slovensko) – Michal Zeman/Krajské riaditeľstvo Policajného zboru v Žiline (Návrh na začatie prejudiciálneho konania — Smernica 91/477/EHS — Vydanie európskeho zbrojného pasu — Vnútroštátna právna úprava vyhradzujúca vydanie takého dokladu len držiteľom strelných zbraní na účely poľovníckej činnosti alebo športovej streľby)

10.11.2014   
            
            
               SK
            
            
               Úradný vestník Európskej únie
            
            
               C 395/7
            
         
      Rozsudok Súdneho dvora (prvá komora) zo 4. septembra 2014 (návrh na začatie prejudiciálneho konania, ktorý podal Najvyšší súd Slovenskej republiky – Slovensko) – Michal Zeman/Krajské riaditeľstvo Policajného zboru v Žiline
      (Vec C-543/12) (1)
      
      ((Návrh na začatie prejudiciálneho konania - Smernica 91/477/EHS - Vydanie európskeho zbrojného pasu - Vnútroštátna právna úprava vyhradzujúca vydanie takého dokladu len držiteľom strelných zbraní na účely poľovníckej činnosti alebo športovej streľby))
      (2014/C 395/08)
      Jazyk konania: slovenčina
      
         Vnútroštátny súd, ktorý podal návrh na začatie prejudiciálneho konania
      
      Najvyšší súd Slovenskej republiky
      
         Účastníci konania pred vnútroštátnym súdom
      
      
         Žalobca: Michal Zeman
      
         Žalovaný: Krajské riaditeľstvo Policajného zboru v Žiline
      
         Výrok rozsudku
      
      Smernica Rady 91/477/EHS z 18. júna 1991 o kontrole získavania a vlastnenia zbraní, zmenená a doplnená smernicou Európskeho parlamentu a Rady 2008/51/ES z 21. mája 2008, sa má vykladať v tom zmysle, že nebráni vnútroštátnej právnej úprave, akou je právna úprava vo veci samej, ktorá povoľuje vydať európsky zbrojný pas len držiteľom strelných zbraní na účely poľovníckej činnosti alebo športovej streľby.
      
         (1)  Ú. v. EÚ C 63, 2.3.2013.